Κέφαλος Κω

Η Κέφαλος είναι χωριό στο νοτιοδυτικό άκρο του νησιού Κως.

 Γενικά στοιχεία 
Η Κέφαλος απέχει περίπου 42 χιλιόμετρα από την πόλη της Κω και 16 χιλιόμετρα από το Διεθνή Αερολιμένα «Ιπποκράτης». Κατά την αρχαιότητα ονομαζόταν Αστυπάλαια και μέχρι το 366 π.Χ. ήταν η πρωτεύουσα του νησιού. Η ανακάλυψη του σπηλαίου της Άσπρης Πέτρας στην περιοχή αποδεικνύει πως τα πρώτα δείγματα ζωής στο νησί χρονολογούνται στη Νεολιθική Εποχή.

Δύο εκδοχές εξηγούν πώς πήρε το όνομά της. Κατά την πρώτη, ονομάστηκε έτσι επειδή ήταν το κεφαλοχώρι κατά την αρχαιότητα, ενώ κατά τη δεύτερη και επικρατέστερη οφείλει το όνομά της στο σχήμα της περιοχής που μοιάζει με κεφάλι γυπαετού.

 Περιγραφή 
Η Κέφαλος χωρίζεται σε δύο μέρη: στον παραδοσιακό οικισμό που βρίσκεται στην κορυφή του λόφου και στο παραλιακό τμήμα που ονομάζεται Καμάρι και είναι το λιμάνι του χωριού. Στον παραδοσιακό οικισμό ο επισκέπτης συναντά τη χαρακτηριστική νησιωτική αρχιτεκτονική με τα στενά σοκάκια και τα σπίτια το ένα δίπλα στο άλλο. Οι κάτοικοι διατηρούν ακόμα και σήμερα την ιδιαίτερη ντοπιολαλιά τους.
αριστερά|μικρογραφία|Η νησίδα Καστρί ή Παλαιόκαστρο.|214x214px
Στο Καμάρι, τον παραλιακό οικισμό, βρίσκονται εστιατόρια, παραδοσιακά και μοντέρνα καφέ, κέντρα νυχτερινής διασκέδασης και πλήθος καταστημάτων. Απέναντι από το Καμάρι, σε πολύ κοντινή απόσταση, βρίσκεται το νησάκι Καστρί (ή Παλαιόκαστρο) με το εκκλησάκι του Αγίου Νικολάου, ένα από τα πιο πολυφωτογραφημένα και χαρακτηριστικά αξιοθέατα του νησιού.

 Αξιοθέατα 
Η Κέφαλος φημίζεται για τις πολλές και όμορφες παραλίες της, συχνά βραβευμένες με τη Γαλάζια Σημαία. Στη βόρεια πλευρά, περίπου 5 χιλιόμετρα από το χωριό, βρίσκονται ο κολπίσκος και το λιμανάκι του Λιμνιώνα, όπου επίσης βρίσκεται και μια ήσυχη παραλία.αριστερά|μικρογραφία|213x213εσ|Τα ερείπια του κάστρου.Εκτός από παραλίες, στην Κέφαλο συναντά κανείς σημαντικά αρχαιολογικά και ιστορικά ευρήματα, όπως το Κάστρο της Κεφάλου, που ανάγεται στη Βυζαντινή εποχή. Βρίσκεται στην κορυφή βραχώδους λόφου στα ανατολικά του χωριού και από το οποίοσώζονται ελάχιστα. Την εποχή των Ιπποτών ήταν ένα από τα 3 μεγάλα κάστρα του νησιού.  αριστερά|μικρογραφία|220x220px|Τα ερείπια των Παλαιοχριστιανικών εκκλησιών του Αγίου Στεφάνου.Ενδιαφέρον παρουσιάζουν οι Παλαιοχριστιανικές εκκλησίες (5ος και 6ος αι.) στην περιοχή του Αγίου Στεφάνου. Περίπου 3 χιλιόμετρα νότια του χωριού, στη θέση «Παλάτια», είναι επισκέψιμα τα ερείπια της αρχαίας πρωτεύουσας. Τα κύρια αξιοθέατά της είναι τα ερείπια του ναού της Δήμητρας (5ος π.Χ. αι.), ένα θέατρο ελληνιστικής εποχής, ένα νεότερο δωρικό ναό αλλά και την Παναγιά της Παλατιανής, με μοναδική θέα. 

Το καλοκαίρι πραγματοποιείται πλήθος πολιτιστικών εκδηλώσεων, με πιο ξεχωριστές τη Γιορτή του Ούζου και της Σαρδέλας, αλλά και τα πανηγύρια της Αγίας Παρασκευής (26 Ιουλίου) και του Αγίου Ιωάννη (29 Αυγούστου). Μεγάλη είναι και η γιορτή που γίνεται στις 15 Αυγούστου στην Παναγιά Στηλωτή. Μεγάλο πανηγύρι με φαγητό και παραδοσιακούς χορούς. Κόσμος συρρέει από όλο το νησί για τη μεγάλη αυτή γιορτή.

 Διοικητικά στοιχεία 
Αναφέρεται επίσημα, μετά την ενσωμάτωση των Δωδεκανήσων στην Ελλάδα, το 1948 να ορίζεται έδρα της νεοϊδρυθείσας κοινότητας Κεφάλου. Σύμφωνα με την απογραφή του 2011 είχε 2.156 κατοίκους,«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10844 (σελ. 370 του pdf) ενώ αυξήθηκαν σε 2.329 στην απογραφή του 2021.thumb|250px|Άποψη της Κεφάλου.

 Εξωτερικοί σύνδεσμοι 

 Κέφαλος 
 Παραπομπές 

Κατηγορία:Κωμοπόλεις της Κω
Κατηγορία:Χωριά της περιφερειακής ενότητας Κω